ਪ੍ਰੇਮਿਲਾ ਵਿਥਲਦਾਸ ਠਾਕਰਸੇ
ਪ੍ਰੇਮਿਲਾ ਵਿਥਲਦਾਸ, ਲੇਡੀ ਠਾਕਰਸੇ (1894–1977) ਇਕ ਭਾਰਤੀ ਸਿੱਖਿਆ ਸ਼ਾਸਤਰੀ ਅਤੇ ਗਾਂਧੀਵਾਦੀ ਸੀ। ਉਹ ਸਿੱਖਿਆ ਸ਼ਾਸਤਰੀ ਅਤੇ ਪਰਉਪਕਾਰੀ ਸਰ ਵਿਥਲਦਾਸ ਠਾਕਰਸੇ ਦੀ ਪਤਨੀ ਸੀ। ਜਦੋਂ ਉਸਦੇ ਪਤੀ ਦੀ 1925 ਵਿੱਚ ਮੌਤ ਹੋ ਗਈ, ਉਹ 31 ਸਾਲਾਂ ਦੀ ਸੀ, ਫਿਰ ਵੀ ਉਸਨੇ ਆਪਣਾ ਕੰਮ ਦੋਵੇਂ ਹੀ ਸਿੱਖਿਆ ਅਤੇ ਪਰਉਪਕਾਰੀ ਦੇ ਖੇਤਰ ਵਿੱਚ ਜਾਰੀ ਰੱਖਿਆ ਅਤੇ ਆਪਣੇ ਆਪ ਨੂੰ ਔਰਤਾਂ ਦੀ ਸਿੱਖਿਆ ਦੇ ਕੰਮ ਲਈ ਸਮਰਪਿਤ ਕੀਤਾ। ਉਹ ਕਸਤੂਰਬਾ ਗਾਂਧੀ ਨੈਸ਼ਨਲ ਮੈਮੋਰੀਅਲ ਟਰੱਸਟ (1956-1972) ਦੀ ਚੇਅਰਪਰਸਨ ਰਹੀ ਅਤੇ ਮੁੰਬਈ ਵਿਚ ਐਸ.ਐਨ.ਡੀ.ਟੀ. ਮਹਿਲਾ ਯੂਨੀਵਰਸਿਟੀ ਦੀ ਪਹਿਲੀ ਵਾਈਸ-ਚਾਂਸਲਰ ਵੀ ਬਣੀ। ਉਸ ਨੂੰ ਸਿੱਖਿਆ ਦੇ ਖੇਤਰ ਵਿਚ ਪਾਏ ਯੋਗਦਾਨ ਲਈ 1975 ਵਿਚ ਭਾਰਤ ਸਰਕਾਰ ਦੁਆਰਾ ਭਾਰਤ ਦੇ ਦੂਜੇ ਸਭ ਤੋਂ ਉੱਚ ਨਾਗਰਿਕ ਸਨਮਾਨ ਪਦਮ ਵਿਭੂਸ਼ਣ ਨਾਲ ਸਨਮਾਨਿਤ ਕੀਤਾ ਗਿਆ।